Απόφαση του Συμβουλίου της 10ης Νοεμβρίου 2000 για την εφαρμογή της κοινής θέσης 2000/696/ΚΕΠΠΑ σχετικά με τη διατήρηση των ειδικών περιοριστικών μέτρων κατά του κ. Milosevic και των συνδεόμενων με αυτόν προσώπων (2000/697/ΚΕΠΠΑ) ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ, Έχοντας υπόψη: τη συνθήκη για την ίδρυση της Ευρωπαϊκής Ένωσης, και ιδίως το άρθρο 23 παράγραφος 2, την κοινή θέση 2000/696/ΚΕΠΠΑ, σχετικά με τη διατήρηση των ειδικών περιοριστικών μέτρων κατά του κ. Milosevic και των συνδεόμενων με αυτόν προσώπων(1), και ιδίως το άρθρο 1 παράγραφος 2, την κοινή θέση 2000/599/ΚΕΠΠΑ του Συμβουλίου, της 9ης Οκτωβρίου 2000, σχετικά με την παροχή υποστήριξης προς μια δημοκρατική Ομοσπονδιακή δημοκρατία της Γιουγκοσλαβίας και με την άμεση άρση ορισμένων περιοριστικών μέτρων(2), Εκτιμώντας τα ακόλουθα: (1) Για την εφαρμογή του άρθρου 1 παράγραφος 2 της κοινής θέσης 2000/599/ΚΕΠΠΑ, το Συμβούλιο πρέπει να εγκρίνει έναν κατάλογο προσώπων που έχουν καταχωρηθεί με σκοπό την απαγόρευση εισόδου τους στα κράτη μέλη. (2) Πρέπει να καταργηθεί η απόφαση 1999/319/ΚΕΠΠΑ του Συμβουλίου, της 10ης Μαΐου 1999, για την εφαρμογή της κοινής θέσης 1999/318/ΚΕΠΠΑ σχετικά με πρόσθετα περιοριστικά μέτρα κατά της Ομοσπονδιακής Δημοκρατίας της Γιουγκοσλαβίας(3), ΑΠΟΦΑΣΙΖΕΙ: Άρθρο 1 Τα πρόσωπα έναντι των οποίων εφαρμόζεται η υποχρέωση απαγόρευσης εισόδου κατά το άρθρο 1 της κοινής θέσης 2000/696/ΚΕΠΠΑ, είναι τα ακόλουθα: ΘΕΣΗ ΠΙΝΑΚΑ Άρθρο 2 Η απόφαση 1999/319/ΚΕΠΠΑ καταργείται. Άρθρο 3 Η παρούσα απόφαση παράγει αποτελέσματα την ημέρα της έκδοσής της. Άρθρο 4 Η παρούσα απόφαση δημοσιεύεται στην Επίσημη Εφημερίδα. Βρυξέλλες, 10 Νοεμβρίου 2000.

[Source: multi_eurlex | Tokens: 1490]